Hurmatli ota-ona yoki vasiy:

Farzandingizning sog‘lig‘i biz uchun muhim. Bolalarda erta yoshda ularning butun hayoti davomida sog‘lig‘ini belgilab beradigan odatlar shakllanadi. Nyu-York shtati ta’lim departamenti barcha K-12 sinf o‘quvchilaridan sog‘liqni saqlash masalalarini, shu jumladan, OIV bo‘yicha darslarni o‘rganishni talab qiladi. Nyu-York davlat maktablarida sog‘liqni saqlash ta’limi darslari shaxsiy salomatlik va xavfsizlik; ovqatlanish va jismoniy faollik; ijtimoiy, hissiy va ruhiy salomatlik; spirtli ichimliklar, tamaki va boshqa giyohvand moddalarni isteʼmol qilishning oldini olish; o‘sish va rivojlanish va kasalliklarning oldini olish bo‘yicha darslarni o‘z ichiga oladi.

Bu yil farzandingiz *“Voyaga yetish va xavfsizlik”* deb nomlangan dastur bo‘yicha darslarga qatnaydi. Darslar tibbiy jihatdan to‘g‘ri, inklyuziv va yoshga mos keladi. Nyu-York davlat maktablari ularni sog‘liqni saqlash bo‘yicha mutaxassislar, jamoat rahbarlari, ota-onalar va o‘qituvchilar bilan hamkorlikda ishlab chiqdi.

Bolalar bog‘chasidan 6-sinfgacha bo‘lgan davrda o‘quvchilar quyidagilarni o‘rganadi:

* sog‘lom bo‘lish va kasalliklardan saqlanish,
* o‘z qadr-qimmatini va tanaga bo‘lgan hurmatni rivojlantirish,
* mehribonlik va hamdardlikni targ‘ib qilish,
* ishongan katta kishilar bilan muloqot qilish.

Iltimos, darslar haqida batafsil ma’lumot olish uchun ilova qilingan o‘quv darajalari sharhini ko‘rib chiqing.

Ota-onalar, vasiylar va maktablarning umumiy maqsadi: biz barcha yoshdagi o‘quvchilar hayotlarining barcha jabhalarida sog‘lom bo‘lishlarini xohlaymiz. Biz farzandingizga oilangizning eʼtiqodlari va qadriyatlariga mos keladigan sog‘lom xulq-atvorni o‘rgatishda ota-ona/vasiy sifatidagi rolingizni hurmat qilamiz. Biz sizni farzandingiz bilan sog‘liqni saqlash darslarida nimani o‘rganayotganini muhokama qilishga va o‘qituvchisi, ota-onalar koordinatori yoki men bilan suhbatlashishga chaqiramiz. Agar sizda biron bir savol boʻlsa, men bilan quyidagi raqam bo‘yicha bog‘laning [Phone Number].

Hurmat bilan

[Principal Name]

Direktor